PASKELBTA

Vilniaus kolegijos direktoriaus

2021 m. vasario 2 d. įsakymu Nr. V-39

PATVIRTINTA

Akademinės tarybos

2021 m. sausio 25 d. nutarimu Nr. AT N-1

**DALINIŲ STUDIJŲ REZULTATŲ ĮSKAITYMO**

**TVARKOS APRAŠAS**

# I SKYRIUS

# BENDROSIOS NUOSTATOS

1. Dalinių studijų rezultatų įskaitymo tvarkos aprašas (toliau – Aprašas) reglamentuoja Lietuvos ar užsienio valstybių aukštosiose mokyklose asmens pasiektų studijų rezultatų įskaitymo Vilniaus kolegijoje (toliau – Kolegija) principus, jų įforminimo ir studijų pažymų bei dalykų (modulių) aprašų išdavimo tvarką, taikytiną asmenims, priimtiems tęsti studijas pagal Kolegijos studijų programą.

*Punkto pakeitimas:*

*2025 m. birželio 4 d. Akademinės tarybos nutarimas Nr. AT N – 7.*

1. Šis Aprašas taikomas asmenims, baigusiems, studijavusiems ar studijuojantiems Lietuvos ar užsienio valstybių aukštosiose mokyklose pagal aukštojo mokslo studijų programas ir norintiems tęsti studijas Kolegijoje įskaitant jų pasiektus studijų rezultatus.
2. Apraše vartojamos sąvokos atitinka Lietuvos Respublikos mokslo ir studijų įstatyme apibrėžtas sąvokas.
3. Dalinių studijų aukštosiose mokyklose rezultatai įskaitomi, jeigu pasiekti studijų rezultatai iš esmės atitinka programos ar jos dalies studijų rezultatus.

**II SKYRIUS**

**DALINIŲ STUDIJŲ REZULTATŲ ĮSKAITYMAS PAGAL SUDERINTĄ STUDIJŲ TURINĮ**

1. Asmens, studijavusio kitoje Lietuvos ar užsienio valstybės aukštojoje mokykloje pagal dalinių studijų sutartį, kuria ar kitu teisėtu pagrindu buvo suderintas studijų turinys, dalinių studijų rezultatai įskaitomi be apribojimų, jeigu nenustatomi sutarties ar kito dokumento, kuriuo buvo suderintas studijų turinys, reikalavimų pažeidimai.
2. Asmuo, pageidaujantis, kad būtų įskaityti dalinių studijų rezultatai, pateikia atitinkamo fakulteto studijų skyriaus vedėjui savo studijas Lietuvos ar užsienio valstybės aukštojoje mokykloje įrodantį dokumentą.
3. Fakulteto studijų skyriaus vedėjas, įvertinęs, ar pateiktas dokumentas atitinka formaliuosius reikalavimus, jį pateikia atitinkamą studijų programą kuruojančios katedros vedėjui.
4. Katedros vedėjas, remdamasis kitos aukštosios mokyklos išduotu dokumentu, dviem egzemplioriais užpildo Studijų rezultatų įskaitymo kortelę (1 priedas) ir pateikia studijų skyriaus vedėjui. Studijų skyriaus vedėjo teikimu šią kortelę tvirtina dekanas. Vienas minėtos kortelės egzempliorius išduodamas asmeniui, pageidaujančiam, kad būtų įskaityti studijų rezultatai, kitas – saugomas studento asmens byloje.
5. Jeigu studentui grįžus po dalinių studijų lieka pagal suderintą studijų turinį neišklausytų ir neatsiskaitytų ne dėl jo kaltės dalykų (modulių), studentui turi būti sudarytos sąlygos pasiekti numatytus studijų rezultatus ir atsiskaityti trūkstamus dalykus (modulius) nemokamai.
6. Jeigu studento dalinių studijų pasiekimai įvertinti neigiamai ar jis dėl savo kaltės nesurinko numatyto studijų kreditų skaičiaus, studentui turi būti sudarytos sąlygos pasiekti numatytus studijų rezultatus ir atsiskaityti trūkstamus dalykus (modulius) mokant nustatytą kainą už studijų kreditus.

**III SKYRIUS**

**DALINIŲ STUDIJŲ REZULTATŲ ĮSKAITYMAS PAGAL NESUDERINTĄ STUDIJŲ TURINĮ**

1. Asmenys, studijavę arba studijuojantys Lietuvos arba užsienio valstybės aukštojoje mokykloje pagal nesuderintą studijų turinį, pageidaujantys, kad būtų įskaityti dalinių studijų rezultatai, reikiamus dokumentus turi pateikti:

11.1. Kolegijos studentai – per dvi savaites nuo naujo semestro pradžios;

11.2. norintys tęsti studijas Kolegijoje – semestro eigoje.

1. Asmuo, pageidaujantis, kad būtų įskaityti dalinių studijų rezultatai, fakulteto studijų skyriaus vedėjui pateikia:

12.1. prašymą, adresuotą dekanui, kuriame nurodo studijų programą, pagal kurią studijuoja ar ketina studijuoti, ir pageidaujamus įskaityti dalykus (modulius);

12.2. dokumentus apie pageidaujamus įskaityti studijų rezultatus:

12.2.1. diplomą, jo priedą (priedėlį), jei asmuo yra įgijęs aukštąjį išsilavinimą;

12.2.2. baigtas studijas ar jų dalį liudijantį dokumentą (studijų pažymėjimą, studijų pažymą ar kitą dokumentą);

12.2.3. išklausytų ir teigiamai atsiskaitytų studijų dalykų (modulių) aprašus, jei asmuo yra Lietuvos ar užsienio valstybės aukštosios mokyklos studentas arba yra baigęs ar studijavęs, bet nebaigęs studijų; dalykų (modulių) aprašai saugomi studento byloje, kol studentas baigia studijas; dalykų (modulių) aprašų pateikti nereikia, jeigu asmuo studijuoja, studijavo, bet nebaigė studijų, taip pat, jei įgijo aukštąjį išsilavinimą Vilniaus kolegijoje.

1. Fakulteto studijų skyriaus vedėjas įvertina, ar dokumentai atitinka formaliuosius reikalavimus:

13.1. informaciją apie aukštąją mokyklą (ar studijų rezultatai pasiekti aukštosios mokyklos statusą turinčioje institucijoje), prireikus gali kreiptis į Lietuvos arba užsienio aukštąją mokyklą, Studijų kokybės vertinimo centrą kaip įgaliotąjį ENIC / NARIC tinklų centrą ir kitas institucijas dėl reikiamos informacijos apie tą aukštąją mokyklą gavimo;

13.2. asmens pateiktus dokumentus.

1. Fakulteto studijų skyriaus vedėjas, įvertinęs formaliuosius studijų reikalavimus, atitinkamos katedros vedėjui pateikia 12 punkte nurodytus dokumentus.
2. Katedros vedėjas, remdamasis 12 punkte nurodytais dokumentais, įvertina asmens pasiektų studijų rezultatų ir studijų programos ar jos dalies reikalavimų atitiktį ir studijų rezultatų įskaitymą atlieka pagal šiuos bendruosius kriterijus:

15.1. laisvai pasirenkami dalykai (moduliai) įskaitomi be apribojimų;

15.2. baigiamasis darbas (projektas) ir baigiamasis egzaminas neįskaitomas;

15.3. modulinėse studijų programose anksčiau studijuotą dalyką galima įskaityti kaip modulio dalį, o trūkstami šio modulio studijų rezultatai turi būti siekiami toliau studijuojant.

15.4. įskaityti galima ne daugiau kaip 75 proc. studijuojamos ar ketinamos studijuoti studijų programos apimties (atskirais atvejais ketedros vedėjas gali priimti sprendimą dėl šio punkto taikymo asmenims, studijavusiems Vilniaus kolegijoje);

15.5. įskaityti galima kito tipo (universiteto, kolegijos) aukštojoje mokykloje įgytus dalinių studijų rezultatus.

1. Jeigu pasiekti studijų rezultatai iš esmės atitinka programos ar jos dalies studijų rezultatus, katedros vedėjas fakulteto studijų skyriaus vedėjui teikia užpildytą Studijų rezultatų įskaitymo kortelę, kurioje gali:

16.1. kelis studijuotus dalykus įskaityti kaip vieną;

16.2. vieną studijuotą dalyką įskaityti kaip kelis.

# IV SKYRIUS

# DALINIŲ STUDIJŲ REZULTATŲ ĮFORMINIMAS

1. Sprendimas dėl dalinių studijų rezultatų įskaitymo ne vėliau kaip per vieną mėnesį nuo visų šio Aprašo 12 punkte išvardytų dokumentų gavimo dienos įforminamas fakulteto studijų skyriaus vedėjo teikimu dekano patvirtinta ir registruota studijų rezultatų įskaitymo kortele dviem egzemplioriais; vienas minėtos kortelės egzempliorius išduodamas asmeniui, pageidaujančiam, kad būtų įskaityti dalinių studijų rezultatai, kitas – saugomas studento asmens byloje.
2. Įskaityto dalyko (modulio) pavadinimas, jo apimtis kreditais, atitinkanti studijų programoje esančio dalyko (modulio) apimtį, ir įvertinimas įrašomi išduodamo diplomo priedėlyje arba studijų pažymoje (2 priedas) vietoj studijų programoje numatyto dalyko (modulio). Jeigu dalykas (modulis) buvo išklausytas kitoje aukštojoje mokykloje, išnašoje nurodomas aukštosios mokyklos pavadinimas.
3. Aprašo 16.1 punkte numatytu atveju, kai keli dalykai įskaitomi kaip vienas dalykas ar modulio dalis, kiekvieno įskaitomo dalyko apimtis kreditais nurodoma proporcingai įskaityto dalyko ar modulio dalies turiniui.

**V SKYRIUS**

**STUDIJŲ PAŽYMŲ IR DALYKŲ (MODULIŲ) APRAŠŲ IŠDAVIMAS**

1. Asmuo, baigęs, studijavęs ar studijuojantis Kolegijoje ir pageidaujantis gauti dalyko (modulio) aprašą ar (ir) studijų pažymą, prašymą juos išduoti pateikia fakulteto dekanui. Asmeniui, baigusiam studijų programą ir gavusiam diplomą bei diplomo priedėlį (priedą), studijų pažyma neišduodama.
2. Per 10 darbo dienų nuo prašymo pateikimo datos studijų pažymą parengia fakulteto studijų skyriaus vedėjas, dalyko (modulio) aprašą (3 priedas) – atitinkamos katedros vedėjas ir teikia pasirašyti fakulteto dekanui.
3. Asmeniui, studijuojančiam ar studijavusiam, bet nebaigusiam studijų Kolegijoje, studijų pažyma vieną kartą išduodama nemokamai. Už pakartotinį studijų pažymos parengimą, taip pat dalykų (modulių) aprašus asmuo moka Kolegijos tarybos nustatyto dydžio įmoką.

# VI SKYRIUS

# BAIGIAMOSIOS NUOSTATOS

1. Jei asmuo nesutinka su sprendimu dėl dalinių studijų rezultatų įskaitymo, jis turi teisę per 10 darbo dienų pateikti apeliaciją Kolegijos direktoriui. Apeliacijų nagrinėjimo tvarką nustato

Kolegijos Akademinė taryba.

1. Kolegijos direktorius sudaro 5 narių komisiją nagrinėti apeliacijoms dėl dalinių studijų rezultatų įskaitymo. Ši komisija sprendimą priima per 10 darbo dienų ir raštu informuoja apeliaciją pateikusį asmenį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_